 ****

Община Свищов

**Техническа спецификация**

**за**

**възлагане на обществена поръчка, чрез публично състезание при условията и реда на глава двадесет и пета, чл. 178 - 181, във връзка с чл. 20, ал. 2, т. 2 от Закона за обществените поръчки**

**I. ПРЕДМЕТ НА ОБЩЕСТВЕНАТА ПОРЪЧКА:**

**„Услуги по осигуряване на информация и публичност по одобрени проекти по процедура за предоставяне на безвъзмездна финансова помощ BG16RFOP001-1.036 „Изпълнение на интегрирани планове за градско възстановяване и развитие 2014-2020 - Свищов“ по ОПРР за Обособена позиция №1: „Избор на консултант за изпълнение на дейностите по разпространение на информация и публичност за проект: "Обновяване на обекти на публичната инфраструктура в град Свищов", ДБФП №BG16RFOP001-1.036 -0002 – С01”.**

**II. МОТИВИ ЗА ПРОВЕЖДАНЕ НА ПРОЦЕДУРАТА**

Настоящата обществена поръчка се провежда в изпълнение на Дейност 6 по проект "Обновяване на обекти на публичната инфраструктура в град Свищов", **ДБФП №BG16RFOP001-1.036 -0002 – С01”** по Оперативна програма „Региони в растеж”, Приоритетна ос „Устойчиво и интегрирано градско развитие”.

В съответствие с правилата на ЕС за информация и комуникация предвидени в Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и Регламент за изпълнение (ЕС) № 821/2014 на Комисията от 28 юли 2014 г., бенефициентът на помощта следва да популяризира получената финансова подкрепа по Оперативна програма „Региони в растеж” 2014-2020 г. чрез Европейския фонд за регионално развитие (ЕФРР). При изпълнението на проекта обществеността следва да бъде информирана за целите и постигнатите резултати, както и да бъде подчертана ролята на Общността за реализацията на проекта и обществените ползи от него. Мерките за информация и публичност следва да се изпълняват съгласно изискванията на Единния наръчник на бенефициента за прилагане на правилата за информация и комуникация 2014-2020 г. и да осигуряват постигане на прозрачност и публичност при реализиране на проекта.

**III. ЦЕЛ НА ПРОЕКТА**

Основната цел на настоящия проект е:

1. Осигуряване на модерна, здравословна и функционална инфраструктура с високо ниво на енергийна ефективност в три от общинските сгради на територията на град Свищов - Административна сграда на Община Свищов, Административна сграда на Община Свищов – южно тяло (финансова служба), Административна сграда на Община Свищов – северно тяло (звено "Култура").

Повишената енергийна ефективност на сградите ще доведе до намаляване на енергийните разходи и по-ефективното им управление.

2. Подобряване качеството на жизнената и работна среда и укрепване на сградната конструкция.

Чрез реализиране на заложените дейности, предвидени за изпълнение ще се постигне:

- Повишаване на енергийната ефективност на трите административни сгради. След реализиране на планираните енергийно ефективни мерки по саниране на сградите и реконструкция на отоплителната инсталация ще се постигне намаляване на енергийните разходи.

- Подмяна на отоплителната система с екологосъобразна такава, с което ще се постигне намаление на вредните емисии и ще се подпомогне опазването на околната среда.

- Подобряване на работната среда на служителите и по-комфортна обстановка за гражданите.

- Модернизиране на облика на емблематични за централната част на града сгради, което е инвестиция в устойчивото развитие на Община Свищов.

**IV. ОПИСАНИЕ НА ПРЕДМЕТА НА ОБОСОБЕНА ПОЗИЦИЯ №1 И ИЗИСКВАНИЯ ЗА ИЗПЪЛНЕНИЕТО Й.**

1. С оглед популяризиране на проекта и в съответствие с изискванията на Насоките за кандидатстване се предвижда изпълнение на следните дейности:

1.1. Провеждане на две пресконференции /встъпителна и заключителна/;

1.2. Провеждане на церемонии:

а/ „първа копка”;

Официалната церемониа **„първа копка“** ще бъде проведена при ефективния старт изпълнението на строителните дейности по обновяването на сградите обект на предвидените мерки (след подписването на първия Протокол за откриване на строителна площадка и определяне на строителна линия и ниво (Приложение обр. 2 от Наредба №3).

б/ „откриване на обекта”;

Официалната церемония **„откриване на обекта“** ще бъде проведена след завършването на строителните дейности по обновяването на сградите обект на предвидените мерки. Ще бъде представена информация за изпълнените дейности и постигнатите цели по проекта, източникът на финансиране и приоритетите на Оперативна програма „Региони в растеж 2014 -2020”.

1.3. Публикации за напредъка на Проекта, в регионални и местни медии;

1.4. Изработване и монтаж на временни билборда оповестяващи приноса на ОПРР по време на изпълнението на проекта;

1.5. Изработване и монтаж на информационни табели за популяризиране приноса на ОПРР след прикючщването на проекта;

1.6. Изработване и отпечатване на информационни брошури;

1.7. Изработване на вътрешни банери със стойка и калъф;

1.8. Изработване и доставка на рекламни химикали;

1.9. Изработване и доставка на рекламни тефтери/бележници.

**2. Описание на дейностите:**

**2.1. Провеждане на пресконференции.**

Предвижда се провеждането на две пресконференции – встъпителна и заключителна.

* 1. **Встъпителна пресконференция** за информиране и осигуряване на публичност относно целите и дейностите по проекта. На встъпителната пресконференция ще бъде представен екипът за управление, същността, целите, дейностите и очакваните резултати от проекта: източникът на финансиране и приоритетите на Оперативна програма “Региони в растеж 2014 -2020”.

**б. Заключителна пресконференция** (в края на проекта) за отразяване на постигнатите резултати и цели в рамките на изпълнението на проекта. На заключителната пресконференция ще бъдат оповестени постигнатите резултати, придобитият опит и ще бъде дадена информация за изпълнените дейности и постигнатите резултати по проекта,.

На пресконференциите ще присъстват граждани, журналисти, представители на местните и регионалните медии.

Тези събития трябва да бъдат предварително анонсирани по подходящ начин чрез разпространение на прессъобщение до средствата за масово осведомяване и/или публикуване на рекламно-информационно каре в регионална печатна медия. Предварителна инфор­мация за събитието трябва да се публикува и на интернет-страницата на бенефициента.

На подходящо място трябва да бъдат поставени информационните банери, които да информират за наименованието на проекта, общия бюджет, стойността на помощта от ЕС чрез съответния фонд и съфинансирането от държавния бюджет.

След приключване на събитието се изготвя и разпространява прессъобщение, в което резюмирано се представя информацията за проекта. Текстът се публикува и на интернет- страницата на бенефициента.

Продукт на дейността:

* наем на зала за ½ ден, озвучаване, помощни маси за регистрация на участниците;

– организирани 2 броя пресконференции (встъпителна и заключителна);

* изготвени информационни материали (прессъобщение, презентация за проекта), присъствен списък и снимки от събитието.

Публикуваните след пресконференциите материали за проекта се представят в медийния архив на проекта.

**2.2. Провеждане на церемонии „първа копка” и „откриване на обекта”.**

На церемониите ще присъстват граждани, журналисти, представители на местните и регионалните медии.

Събитията трябва да бъдат предварително анонсирани по подходящ начин чрез разпространение на прессъобщение до средствата за масово осведомяване и/или публикуване на рекламно-информационно каре в регионална печатна медия. Предварителна инфор­мация за събитията трябва да се публикуват и на интернет-страницата на бенефициента.

На подходящо място трябва да бъдат поставени информационните банери, които да информират за наименованието на проекта, общия бюджет, стойността на помощта от ЕС чрез съответния фонд и съфинансирането от държавния бюджет.

След приключване на събитието се изготвя и разпространява прессъобщение, в което резюмирано се представя информацията за проекта. Текстът се публикува и на интернет- страницата на бенефициента.

**2.3. Публикации за напредъка на Проекта, в регионални и местни медии;**

Изготвяне и публикуване на публикации в средства за информация, относно етапите на изпълнение на проекта и постигнатите резултати в местни печатни издания.

Всички платени публикации и излъчвания /рекламни карета, рекламни спотове, заставки, репортажи, филми, и др./ трябва да съдържат минимум следната информация:

* емблемата на ЕС;

- изписването на фразата „Европейски съюз“;

- наименованието на съфинансиращия фонд;

- общото лого за програмен период 2014-2020 г., със съответното наименование на финансиращата програма;

- наименованието на бенефициента.

При радиоформати задължително се използва позоваване на Европейския съюз и съответ­ната програма.

Продукт от дейността – 6 броя публикации в средствата за информация, относно етапите на изпълнение на проекта и постигнатите резултати в местни и регионални печатни издания.

**2.4. Изработване и монтаж на 3 (три) броя временни билборда оповестяващи приноса на ОПРР по време на изпълнението на проекта.**

**а/ технически характерестики:**

- Минимален размер: 4 х 3 м;

- цветност: 4 + 0 с UV устойчиви мастила;

- материал за печат винил;

- Изработка на конструкция (рамка от профил с приблизителни размери 5х5 см, два крака от дебелостенен профил с приблизителни размери 7х7 см, материал: метални плочи, грундиране и боядиване, анкерни пакети; изкопи, бетонови фундаменти 70х70х100 см; монтаж на съоръжението;

**б/ Изисквания за визуализация:**

На билборда задължително трябва да бъде отбелязан приносът на Европейския съюз и на държавния бюджет и следната текстова и визуална информация:

- емблемата на ЕС и упоменаването „Европейски съюз“;

- наименованието на съфинансиращия фонд;

- общото лого за програмен период 2014-2020 г., със съответното наименование на финансиращата програма;

- наименованието на проекта;

- общата стойност на проекта, както и размера на европейското и националното съфинансиране, представени в български лева;

- начална и крайна дата на изпълнение на проекта.

ВАЖНО: Наименованието на проекта и главната цел на дейността, емблемата на ЕС, упоменаването „Европейски съюз“ и наименованието на финансиращия фонд трябва да заемат минимум 25% от площта на билборда.

Бенефициентът уведомява управляващия орган на съответната програма за дизайна на временните билбордове.

Временните билбордове ще се монтират на предварително указани от Възложителя места при стартирането на дейностите по проекта и/ или преди официалната церемония „Първа копка”, след получаване на възлагателно писмо от Възложителя.

**2.5. Изработване и монтаж на 3 (три) броя постоянни информационни табели за популяризиране приноса на ОПРР след прикючването на проекта.**

**а/ технически характерестики:**

- минимален размер: 50 х 70 см.

- цветност: 4 цвята;

- материал: PVC за външни условия;

- каширано върху еталбонд;

- Вид: за закрепване на стена.

**б/ Изисквания за визуализация:**

Табелите трябва да съдържат същите основни елементи, които са указани по-горе по отношение на билбордовете, но без датите за начало и край на проекта. Монтажът на табелата трябва да се извърши в рамките на една седмица след датата на отстраняване на временните билбордове. Бенефициентът уведомява управляващия орган на съответната програма за дизайна на табелата.

Табелите ще се изработят от подходящ материал, устойчив на неблагоприятни атмосферни условия.

Постоянните информационни табели ще се монтират на указани от Възложителя места след/ при приключване на дейностите по проекта, след получаване на възлагателно писмо от Възложителя.

**2.6. Изработване и отпечатване на информационни брошури.**

**а/ технически характеристики:**

* формат: А4 /с гънки – тройносгъваеми/;

- двустранен пълноцветен печат, гланцирана хартия с двойно покритие 135г.

**б/ Изисквания за визуализация:**

Брошурите следва да съдържат следните реквизити:

- емблемата на ЕС;

- упоменаването „Европейския съюз“;

- наименованието на съфинансиращия фонд;

- общото лого за програмен период 2014-2020 г., със съответното наименование на финансиращата програма;

- наименованието на проекта;

- адреса на Единния информационен портал.

Продукт от дейността – изработени брошури: 500 броя.

**2.7. Изработване на вътрешни банери със стойка и калъф.**

Предвижда се изработване на 2 броя информационни банери от винил, които ще бъдат поставени по време на предвидените събития по проекта. Те ще визуализират информацията за проекта – наименованието на проекта, общия бюджет, стойността на помощта от ЕС чрез съответния фонд и съфинансирането от държавния бюджет.

**а/ технически характерестики:**

* размер: 80 х 200 см.;
* пълноцветен печат върху винил /едностранно/;
* олекотена метална преносима сглобяема стойка;
* калъф/куфар за пренасяне.

**б/ Изисквания за визуализация:**

Дизайнът на банерите и рекламните пана следва да съдържа:

* емблемата на ЕС;
* изписването на фразата „Европейски съюз“;
* наименованието на фонда;
* общото лого за програмен период 2014-2020 г., със съответното наименование на финансиращата програма;
* наименованието на проекта;
* стойността на проекта (включително европейското и съфинансиране) в български лева.

Резултат от дейността – изработени информационни банери за проекта – 2 броя.

**2.8. Изработване и доставка на 200 броя рекламни химикали.**

**а/ технически характерестики:**

Пластмасово тяло, пълнител, обичаен тампонен печат, пълноцветен двустранен печат.

**б/ Изисквания за визуализация:**

На химикалките следва да бъде:

- изписана фразата „Европейски съюз“;

- изобразено логото за програмен период 2014-2020 г., със съответното наименование на финансиращата програма (при технологична възможност).

**2.9. Изработване и доставка на 200 броя рекламни тефтери/бележници.**

**а/ технически характерестики:**

Бележник, спирала, формат А5 релефна корица, грамаж 170г/м2, хартия 60г/м2.

**б/ Изисквания за визуализация:**

Рекламните тефтери/бележници следва съдържат следните реквизити:

* емблемата на ЕС;
* упоменаването „Европейски съюз“;
* наименованието на съфинансиращия фонд;

- общото лого за програмен период 2014-2020 г., със съответното наименование на финансиращата програма;

- адресът на Единния информационен портал.

**3. Очаквани резултати от изпълнение на дейността**

3.1. Постигане на широка публичност и ниво на информираност за дейностите и заложените цели при изпълнението на проекта пред обществеността и всички заинтересувани страни, участници, а именно че проектът се изпълнява по ОП „Региони в растеж“ и се съфинансира от ЕСФ, във връзка с Договор за предоставяне на безвъзмездна финансова помощ по Оперативна програма „Региони в растеж” 2014-2020 г., за изпълнение на **проект**: "**Обновяване на обекти на публичната инфраструктура в град Свищов**".

3.2. Осигуряване на информираност, достъп и участие на заинтересованите страни, чрез изпълнението на всички дейности свързани с осигуряването на информиране и публичност.

**Важно!!!**

Описаните по-горе дейности, информационни табели и билбордове, печатни материали, прессъобщения, материали за медиите, брошури и др. следва да отговарят в пълна степен на изискванията за публичност и визуализация, в съответствие с Регламента на Единен наръчник на бенефициента за прилагане на правилата за информация и комуникация 2014–2020 г. достъпен на следната интернет страница:

https://www.eufunds.bg/archive/documents/1423147813.pdf

**V. СРОК ЗА ИЗПЪЛНЕНИЕ НА ПОРЪЧКАТА**

**1.** Срокът за изпълнение е от датата на подписване на договора и приключва с окончателното изпълнение на всички дейности по проекта и изтича с неговата реализация, но за не повече от 2 (словом: две) години от датата на сключването му и включва:

**1.1. Срокът за изработка и доставка на място при Възложителя на печатните и презентационни материали е до** 15 (петнадесет) календарни дни от датата на писмено заявяване от Възложителя на видове материали и тираж, при съгласуван и одобрен от него дизайн и съдържание.

**1.2. Срокът за организация и провеждане на мероприятие е до** 15 (петнадесет) календарни дни от датата на писмено заявяване от Възложителя.Възложителят уведомява Изпълнителя с Възлагателно писмо за започване на всяка една от дейностите по информация и публичност по съответния проект. В случай, че Възложителят изпрати до Изпълнителя възлагателно писмо едновременно за всички дейности или за част от дейностите, включени в съответната обособена позиция изпълнението на услугата следва да се реализира едновременно за всяка конкретна дейност.

Гр. Свищов, Изготвил: ……………..….

05.01.2017 г. Енвер Юсниев,

Гл. експерт „СП и СПК“