**  ** 

**ОБЩИНА СВИЩОВ**

**Техническа спецификация**

**за**

**възлагане на обществена поръчка, чрез публично състезание при условията и реда на глава двадесет и пета, чл. 178 - 181, във връзка с чл. 20, ал. 2, т. 2 от Закона за обществените поръчки**

**I. ПРЕДМЕТ НА ОБЩЕСТВЕНАТА ПОРЪЧКА:**

**„Услуги по осигуряване на информация и публичност по одобрени проекти по процедура за предоставяне на безвъзмездна финансова помощ BG16RFOP001-1.036 „Изпълнение на интегрирани планове за градско възстановяване и развитие 2014-2020 - Свищов“ по ОПРР за**

**Обособена позиция №2: „Избор на консултант за изпълнение на дейностите по разпространение на информация и публичност за проект: "Обновяване на обекти на образованието в Община Свищов", ДБФП №BG16RFOP001-1.036-0003-С01“**

**II. МОТИВИ ЗА ПРОВЕЖДАНЕ НА ПРОЦЕДУРАТА**

Настоящата обществена поръчка се провежда в изпълнение на **Дейност 7: „Информация и публичност“, по проект „Обновяване на обекти на образованието в град Свищов“,** финансиран с ДБФП №BG16RFOP001-1.036-0003-С01/21-11-2016 г. по Оперативна програма „Региони в растеж” 2014-2020 г., Приоритетна ос „Устойчиво и интегрирано градско развитие”, включваща следните обекти:

1. „Ремонт, реконструкция и обновяване на сградата на ЦДГ „Радост“, ул. Черни връх №62, гр. Свищов, област Велико Търново“;

2. „Обновяване и внедряване на мерки за енергийна ефективност на сградата на ЦДГ „Васил Левски” – гр. Свищов”;

3. „Обновяване и внедряване на мерки за енергийна ефективност на сградата на ОУ „Св. Св. Кирил и Методий” – с. Овча могила, община Свищов”.

В съответствие с правилата на ЕС за информация и комуникация, предвидени в Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и Регламент за изпълнение (ЕС) № 821/2014 на Комисията от 28 юли 2014 г., бенефициентът на помощта следва да популяризира получената финансова подкрепа по Оперативна програма „Региони в растеж” 2014-2020 г. чрез Европейския фонд за регионално развитие (ЕФРР). При изпълнението на проекта обществеността следва да бъде информирана за целите и постигнатите резултати, както и да бъде подчертана ролята на Общността за реализацията на проекта и обществените ползи от него. Мерките за информация и публичност следва да се изпълняват съгласно изискванията на Единния наръчник на бенефициента за прилагане на правилата за информация и комуникация 2014-2020 г. и да осигуряват постигане на прозрачност и публичност при реализирането на проекта.

**III. ЦЕЛ НА ПРОЕКТА**

Основните цели на настоящия проект **„Обновяване на обекти на образованието в Община Свищов“** по **ДБФП №BG16RFOP001-1.036-0003-С01/21.11.2016 г.,** са:

1. Осигуряване на модерна, здравословна и функционална инфраструктура с високо ниво на енергийна ефективност в три от сградите от образователната инфраструктура на територията на община Свищов - Целодневна детска градина „Радост” в гр. Свищов, Целодневна детска градина „Васил Левски” в гр. Свищов и сградата на ОУ „Св. Св. Кирил и Методий” – с. Овча могила, община Свищов.

Повишената енергийна ефективност на сградите ще доведе до намаляване на енергийните разходи и по-ефективното им управление.

2. Подобряване качеството на жизнената среда и укрепване на сградната конструкция.

Чрез реализиране на заложените дейности, предвидени за изпълнение, ще се постигне:

* Повишаване на енергийната ефективност на трите сгради. След реализиране на планираните енергийно ефективни мерки по саниране на сградите и реконструкция на отоплителната инсталация ще се постигне намаляване на енергийните разходи.
* Подмяна на отоплителната система с екологосъобразна такава, с което ще се постигне намаление на вредните емисии и ще се подпомогне опазването на околната среда.
* По-комфортна обстановка за възпитаниците на учебните заведени, подобрена работна среда за учителите и персонала.
* Модернизиране на облика на емблематични за Община Свищов сгради, което е инвестиция в устойчивото развитие на Общината.

**IV. ОБЕКТ НА ОБЩЕСТВЕНАТА ПОРЪЧКА. ОПИСАНИЕ НА ДЕЙНОСТИТЕ.**

1. **Обект на обществената поръчка:**

С оглед популяризиране на проекта и в съответствие с изискванията на Насоките за кандидатстване, се предвижда изпълнение на следните дейности:

* 1. Провеждане на две пресконференции - встъпителна и заключителна;
  2. Провеждане на церемонии „първа копка“ и „откриване на обекта“ за всеки обект;
  3. Публикации за напредъка на Проекта в регионални и местни медии;
  4. Изработване и монтаж на временни билбордове, оповестяващи приноса на ОПРР по време на изпълнението на проекта;
  5. Изработване и монтаж на постоянни обяснителни табели за популяризиране приноса на ОПРР след приключването на проекта;
  6. Изработване и доставка на рекламни тефтери/бележници;
  7. Изработване и доставка на рекламни химикали;
  8. Изработване на вътрешни банери със стойка и калъф;
  9. Изработване и доставка на информационни брошури;

**1.10.** Изработване и доставка на информационни стикери.

**2. Описание на дейностите:**

**2.1. Провеждане на публични събития - пресконференции;**

Предвижда се провеждането на две пресконференции – встъпителна и заключителна, за представяне на проекта.

* 1. **Встъпителна пресконференция** за информиране и осигуряване на публичност относно целите и дейностите по проекта.

На встъпителната пресконференция ще бъдат представени екипът за управление, същността, целите, дейностите и очакваните резултати от проекта: източникът на финансиране и приоритетите на Оперативна програма „Региони в растеж 2014 -2020”.

**б. Заключителна пресконференция** (в края на проекта) за отразяване на постигнатите резултати и цели в рамките на изпълнението на проекта.

На заключителната пресконференция ще бъдат оповестени постигнатите резултати, придобитият опит и ще бъде дадена информация за изпълнените дейности и постигнатите цели по проекта.

На пресконференциите ще присъстват граждани, журналисти, представители на местните и регионалните медии.

Тези събития трябва да бъдат предварително анонсирани по подходящ начин чрез разпространение на прессъобщение до средствата за масово осведомяване и/или публикуване на рекламно-информационно каре в регионална печатна медия. Предварителна инфор­мация за събитието трябва да се публикува и на интернет-страницата на бенефициента.

На подходящо място трябва да бъдат поставени информационни банери, които да информират за наименованието на проекта, общия бюджет, стойността на помощта от ЕС чрез съответния фонд и съфинансирането от държавния бюджет.

След приключване на събитието се изготвя и разпространява прессъобщение, в което резюмирано се представя информацията за проекта. Текстът се публикува и на интернет- страницата на бенефициента.

Продукт на дейността:

* проведени 2 (две) пресконференции: встъпителна и заключителна;
* наем на зала за ½ ден, информационни банери, кетъринг, озвучаване и друго техническо обезпечаване (микрофони, лаптоп, мултимедия, екран), помощни маси за регистрация на участниците;
* организирани 2 броя пресконференции (встъпителна и заключителна);
* изготвени информационни материали (прессъобщение, презентация за проекта), присъствен списък и снимки от събитието.

Публикуваните след пресконференциите материали за проекта се представят в медийния архив на проекта.

**2.2. Провеждане на официални церемонии „първа копка“ и „откриване на обекта“ - по 2 броя за всеки обект по проекта -** ЦДГ „Радост“, гр. Свищов, ЦДГ „Васил Левски”, гр. Свищов и ОУ „Св. Св. Кирил и Методий”, с. Овча могила**:**

На церемониите ще присъстват граждани, журналисти, представители на местните и регионалните медии.

Събитията трябва да бъдат предварително анонсирани по подходящ начин чрез разпространение на прессъобщение до средствата за масово осведомяване и/или публикуване на рекламно-информационно каре в регионална печатна медия. Предварителна инфор­мация за събитията трябва да се публикува и на интернет-страницата на бенефициента.

На подходящо място трябва да бъдат поставени информационните банери, които да информират за наименованието на проекта, общия бюджет, стойността на помощта от ЕС чрез съответния фонд и съфинансирането от държавния бюджет.

След приключване на събитието се изготвя и разпространява прессъобщение, в което резюмирано се представя информацията за проекта. Текстът се публикува и на интернет- страницата на бенефициента.

1. **Официални церемонии „първа копка“ - 3 (три) броя, за всеки обект по проекта -** ЦДГ „Радост“, гр. Свищов, ЦДГ „Васил Левски”, гр. Свищов и ОУ „Св. Св. Кирил и Методий”, с. Овча могила, за информиране и осигуряване на публичност относно ефективния старт на проекта.

Официалните церемонии **„първа копка“** ще бъдат проведени при ефективния старт изпълнението на строителните дейности по обновяването на сградите на учебните заведения (след подписването на Протокола за откриване на строителна площадка и определяне на строителна линия и ниво (Приложение обр. 2 от Наредба №3). На тях ще бъдат представени екипите на изпълнителите на СМР, консултантите, упражняващи строителния надзор по време на строителството, предвидените дейности по обновяването и очакваните резултати от тях, източникът на финансиране и приоритетите на Оперативна програма „Региони в растеж 2014 -2020”.

**б. Официални церемонии „откриване на обекта“ - 3 (три) броя, за всеки обект по проекта -** ЦДГ „Радост“, гр. Свищов, ЦДГ „Васил Левски”, гр. Свищов и ОУ „Св. Св. Кирил и Методий”, с. Овча могила, за информиране и осигуряване на публичност относно завършването на строителните дейности и доставките.

Официалните церемонии **„откриване на обекта“** ще бъдат проведени след завършването на строителните дейности по обновяването на сградите на учебните заведения. На тях ще бъде представена информация за изпълнените дейности и постигнатите цели по проекта, източникът на финансиране и приоритетите на Оперативна програма „Региони в растеж 2014 -2020”.

Продукт на дейността:

* проведени 6 (шест) официални церемонии: „първа копка“ и „откриване на обекта“за всеки обект **-** ЦДГ „Радост“, гр. Свищов, ЦДГ „Васил Левски”, гр. Свищов и ОУ „Св. Св. Кирил и Методий”, с. Овча могила;
* информационни банери, сценарий, озвучаване и техническо обезпечаване, помощни маси за регистрация на участниците, присъствени списъци;
* изготвени информационни материали (прессъобщение, презентация за проекта), присъствен списък и снимки от събитието.

Публикуваните след официалните церемонии материали за проекта се представят в медийния архив на проекта.

**2.3. Публикации за напредъка на проекта, в регионални и местни медии;**

Изготвяне и публикуване на публикации в средства за информация, относно етапите на изпълнение на проекта и постигнатите резултати в местни печатни издания.

Всички платени публикации и излъчвания (рекламни карета, рекламни спотове, заставки, репортажи, филми, и др)/ трябва да съдържат минимум следната информация:

* емблемата на ЕС;
* изписването на фразата „Европейски съюз“;
* наименованието на съфинансиращия фонд;
* общото лого за програмен период 2014-2020 г., със съответното наименование на финансиращата програма;
* наименованието на бенефициента.

При радио формати задължително се използва позоваване на Европейския съюз и съответ­ната програма.

Продукт от дейността – 6 броя публикации в средствата за информация, относно етапите на изпълнение на проекта и постигнатите резултати в местни и регионални печатни издания.

**2.4. Изработване и монтаж на 3 (три) броя временни билбордове, оповестяващи приноса на ОПРР по време на изпълнението на проекта:**

1. **Технически характеристики:**

* Минимален размер: 4 х 3 м;
* цветност: 4 + 0 с UV устойчиви мастила;
* материал за печат: винил;
* Изработка на конструкция (рамка от стом. профил с приблизителни размери 5х5 см, два крака от дебелостенен профил с приблизителни размери 7х7 см, материал: метални плочи, грундиране и боядисване, анкерни пакети; изкопи, бетонови фундаменти 70х70х100 см; монтаж на съоръжението.

1. **Изисквания за визуализация:**

На билборда задължително трябва да бъде отбелязан приносът на Европейския съюз и на държавния бюджет и следната текстова и визуална информация:

* емблемата на ЕС и упоменаването „Европейски съюз“;
* наименованието на съфинансиращия фонд;
* общото лого за програмен период 2014-2020 г., със съответното наименование на финансиращата програма;
* наименованието на проекта;
* общата стойност на проекта, както и размера на европейското и националното съфинансиране, представени в български лева;
* начална и крайна дата на изпълнение на проекта.

ВАЖНО: Наименованието на проекта и главната цел на дейността, емблемата на ЕС, упоменаването „Европейски съюз“ и наименованието на финансиращия фонд трябва да заемат минимум 25% от площта на билборда.

Бенефициентът уведомява управляващия орган на съответната програма за дизайна на временните билбордове.

Временните билбордове ще се монтират на предварително указани от Възложителя места при стартирането на дейностите по проекта и/ или преди официалната церемония „Първа копка”, след получаването на възлагателно писмо от Възложителя.

**2.5. Изработване и монтаж на 3 (три) броя постоянни обяснителни табели за популяризиране приноса на ОПРР след приключването на проекта:**

1. **Технически характеристики:**

* минимален размер: 50 х 70 см.
* цветност: 4 цвята с UV устойчиви мастила;
* материал: PVC за външни условия, каширано върху еталбонд;
* вид: за закрепване на стена.

1. **Изисквания за визуализация:**

Табелите трябва да съдържат същите основни елементи, които са указани по-горе по отношение на билбордовете, но без датите за начало и край на проекта. Монтажът на табелата трябва да се извърши в рамките на една седмица след датата на отстраняване на временните билбордове. Бенефициентът уведомява управляващия орган на съответната програма за дизайна на табелата.

Табелите ще се изработят от подходящ материал, устойчив на неблагоприятни атмосферни условия.

Постоянните обяснителни табели ще се монтират на указани от Възложителя места в едноседмичен срок след датата на отстраняването на билбордовете, и след получаване на възлагателно писмо от Възложителя.

**2.6. Изработване и доставка на 150 броя рекламни тефтери/бележници.**

1. **Технически характеристики:**

Тефтер/Бележник, спирала, формат А5, релефна корица - грамаж 170 г/м2, хартия - грамаж 60 г/м2.

1. **Изисквания за визуализация:**

Рекламните тефтери/бележници следва съдържат следните реквизити:

* емблемата на ЕС;
* упоменаването „Европейски съюз“;
* наименованието на съфинансиращия фонд;
* общото лого за програмен период 2014-2020 г., със съответното наименование на финансиращата програма;
* наименованието на проекта;
* адреса на Единния информационен портал.

**2.7. Изработване и доставка на 150 броя рекламни химикали:**

1. **Технически характеристики:**

Пластмасово тяло, пълнител, обичаен тампонен печат, пълноцветен двустранен печат.

1. **Изисквания за визуализация:**

На химикалките следва да бъде:

* емблемата на ЕС;
* изписването на фразата „Европейски съюз“;
* общото лого за програмен период 2014-2020 г., със съответното наименование на финансиращата програма (при технологична възможност).

**2.8. Изработване на 3 броя вътрешни банери със стойка и калъф:**

Предвижда се изработване на 3 (три) броя информационни банери от винил за всеки обект, които ще бъдат поставени по време на предвидените събития по проекта. Те ще визуализират информацията за проекта – наименованието на проекта, общия бюджет, стойността на помощта от ЕС чрез съответния фонд и съфинансирането от държавния бюджет.

1. **Технически характеристики:**

* размер: 80 х 200 см.;
* пълноцветен печат върху винил (едностранно);
* олекотена метална преносима сглобяема стойка;
* калъф/куфар за пренасяне.

1. **Изисквания за визуализация:**

Дизайнът на банерите и рекламните пана следва да съдържа:

* емблемата на ЕС;
* изписването на фразата „Европейски съюз“;
* наименованието на фонда;
* общото лого за програмен период 2014-2020 г., със съответното наименование на финансиращата програма;
* наименованието на проекта;
* стойността на проекта (включително европейското и съфинансиране) в български лева.

Резултат от дейността – изработени информационни банери за проекта – 3 броя.

**2.9. Изработване и доставка на 150 броя информационни брошури:**

1. **Технически характеристики:**

* формат: А4 (с гънки – тройно сгъваеми);
* двустранен пълноцветен печат, гланцирана хартия с двойно покритие 135 г.

1. **Изисквания за визуализация:**

Брошурите следва да съдържат следните реквизити:

* емблемата на ЕС;
* упоменаването „Европейския съюз“;
* наименованието на съфинансиращия фонд;
* общото лого за програмен период 2014-2020 г., със съответното наименование на финансиращата програма;
* наименованието на проекта;
* адреса на Единния информационен портал.

Продукт от дейността – изработени брошури: 300 броя.

**2.10. Изработване и доставка на 100 броя информационни стикери:**

1. **Технически характеристики:**

Размерът на информационните стикери трябва да бъде форма А6 (105х148 мм), PVC бяло, гланц, 4+0 цвята.

1. **Изисквания за визуализация:**

На информационните стикери трябва да бъдат визуализирани следните реквизити:

* емблемата на ЕС;
* упоменаването „Европейски съюз“;
* наименованието на съфинансиращия фонд;
* общото лого за програмен период 2014-2020 г., със съответното наименование на финансиращата програма;
* номера на договора за безвъзмездна финансова помощ.

Резултат от дейността: изработени 100 броя информационни стикери, които ще се поставят на доставеното оборудване по проекта в сградите на ЦДГ „Радост“ и ЦДГ „Васил Левски” в гр. Свищов.

**3. Очаквани резултати от изпълнение на дейността:**

3.1. Постигане на широка публичност и ниво на информираност за дейностите и заложените цели при изпълнението на проекта пред обществеността и всички заинтересувани страни, участници, а именно че проектът се изпълнява по ОП „Региони в растеж“ и е съфинансиран от ЕФРР, във връзка с Договор за предоставяне на безвъзмездна финансова помощ №BG16RFOP001-1.036-0003-С01 от 21.11.2016 г. за изпълнение на **проект**: „**Обновяване на обекти на образованието в Община Свищов“**.

3.2. Осигуряване на информираност, достъп и участие на заинтересованите страни чрез изпълнението на всички дейности свързани с осигуряването на информиране и публичност.

**Важно!!!**

Описаните по-горе дейности, информационни банери, обяснителни табели и билбордове, печатни материали, прессъобщения, материали за медиите, брошури и др. следва да отговарят в пълна степен на изискванията за публичност и визуализация, в съответствие с Регламентите на Единен наръчник на бенефициента за прилагане на правилата за информация и комуникация 2014–2020 г., достъпен на следната интернет страница: **https://www.eufunds.bg/archive/documents/1423147813.pdf**

**V. СРОК ЗА ИЗПЪЛНЕНИЕ НА ПОРЪЧКАТА**

**1.** Срокът за изпълнение е от датата на подписване на договора и приключва с окончателното изпълнение на всички дейности по проекта и изтича с неговата реализация, но за не повече от 2 (словом: две) години от датата на сключването му и включва:

**1.1. Срокът за изработка и доставка на място при Възложителя на печатните и презентационни материали е до** 15 (петнадесет) календарни дни от датата на писмено заявяване от Възложителя на видове материали и тираж, при съгласуван и одобрен от него дизайн и съдържание.

**1.2. Срокът за организация и провеждане на мероприятие е до** 15 (петнадесет) календарни дни от датата на писмено заявяване от Възложителя.Възложителят уведомява Изпълнителя с Възлагателно писмо за започване на всяка една от дейностите по информация и публичност по съответния проект. В случай, че Възложителят изпрати до Изпълнителя възлагателно писмо едновременно за всички дейности или за част от дейностите, включени в съответната обособена позиция изпълнението на услугата следва да се реализира едновременно за всяка конкретна дейност.

**Гр. Свищов Изготвил:**

**04.01.2017 г. инж. Мария ДОЧЕВА**

Ръководител проект